Ioannes-Petrus Friedrich

Ioannes-Petrus (Theod.: Hans-Peter) Friedrich (natus 10 Martii 1957 oppido Nailae (Franconia) vir publicus Germaniae factionis CSU est. 

Iuventus et munus
Friedrich, postquam examen maturitatis Nailae accepit, miles conscriptus erat et deinde Monachii et Augustae Vindelicorum iurisprudentiae studebat. Anno 1983 primam, anno 1986 postquam referendarius fuit, secundam probationem adeptus est. Tum oppido Hagen oeconomiae studium coepit. 1988 doctor iurisprudentiae promotus est et pro Administerio Foederali Oeconomiae laboravit. Anno 1990 in legationem Germaniae Vasingtoniae fuit. Ab anno 1991 pro fractione CDU/CSU Dietae Foederalis et ab anno 1993 pro duce legatorum CSU Michaele Glos operam dedit.

Familia
Friedrich uxorem duxit et tres liberos habet.

Cursus honorum
Friedrich ab anno 1973 sodalis Unionis Iuvenilis fuit et a 1974 etiam CSU Ab anno 1998 legatus Dietae Foederalis est. Ab anno 2005 praeses vicarius et ab 2009, cum Petrus Ramsauer collega Administer Foederalis Commeatus et Aedificiorum factus esset, praeses legatorum CSU Dietae Foederalis erat. Die 3 Martii 2011 Friedrich novus Administer Foederalis Rerum Internarum factus est, postquam Thomas de Maizière successor Administerium Foederale Defensionis Publicae suscepitDer Spiegel 3 Martii 2011. Cum die 30 Septembris 2013 Ilse Aigner, qui in Bavaria opus datura erat, Administra Foederalis Rei Agrariae dimissa est, Friedrich ei pro tempore successitwww.abendzeitung-muenchen.de die 30 Septembris 2013 et die 17 Decembris rite nominatus est. Administer rerum internarum ei Thomas de Maizière successitRP-Online.de die 17 Decembris 2013. Die 14 Februarii 2014 a magistratu se removit, quod arcana de criminibus contra Sebastianum Edathy legatum factionis SPD enuntiavisse accusatus estFocus.de die 14 Februarii 2014. Sed Friedrich etiam anno 2017 legatus ad Dietam Foederalem electus est. Die 25 Octobris 2017 Friedrich novus praeses vicarius Dietae Foederalis electus estDer Spiegel die 25 Octobris 2017.

Nexus externi
Pagina personalis (lingua Theodisca)
Biographia in pagina Dietae Foederalis (lingua Theodisca)
Curriculum vitae in pagina fractionis CDU/CSU (lingua Theodisca)

Notae


Categoria:Alumni Universitatis Monacensis
Categoria:Alumni Universitatis Augustae Vindelicorum
Categoria:Alumni Universitatis Hagensis
Categoria:Administri Foederales Rerum Internarum
Categoria:Administri Foederales Rei Agrariae
Categoria:Legati Dietae Foederalis Germaniae